Jari Saario

Jari Saario (s. 26. maaliskuuta 1972 Rauma) on Atlantin valtameren kahdesti soutamalla ylittänyt suomalainen palomies.

 Soutajana 
Saario souti kesällä 2019 Kööpenhaminasta Helsinkiin yhdeksässä viikossa. Tuolloin hänellä oli käytössä viikinkimallinen vanerivene Arctic Blue. Aiemmin hän souti pikkuveneellä neljä kertaa Helsingin ja Tallinnan välillä.

 Atlantin ylitys 
Saario lähti ensimmäiselle ylitykselle 23. tammikuuta 2023 Gran Canarialta ja saapui 28. maaliskuuta Karibianmerellä sijaitsevalle Antigualle. Paluumatkalle hän lähti kesäkuussa Kanadasta. Aluksi hän saapui Skotlantiin ja jatkoi sieltä Kaledonian kanavan läpi Pohjanmerelle. Sieltä Saarion vene siirrettiin Lontoon kupeeseen korjattavaksi, josta Saario jatkoi Saksaan. Hän päätti soututempauksensa Cuxhavenin satamaan Saksaan 10. lokakuuta 2023. Saarion käyttämä erikoisvalmisteinen vene maksoi noin 100 000 euroa.

Saario on saanut tempauksellaan huomiota sosiaalisessa mediassa. Ilta-Sanomien sponsoroimasta soudusta kertoivat muutkin Sanoman lehdet.

 Horn to Hope 
Saario lähti 11. marraskuuta 2025 soutamaan Clayton-veneellään Chilestä Etelä-Afrikan Kapkaupunkiin. Hän on kertomansa mukaan ensimmäinen yksin soutuveneellä Etelä-Amerikan eteläisimmän kärjen Kap Hornin ohittanut henkilö. Soutumatkan pituus oli tarkoitus olla 8 000 kilometriä, sen oli määrä kestää 3–4 kuukautta ja budjetti oli noin 450 000 euroa.

Saarion vene vaurioitui ja hän joutui hälyttämään apua 9. tammikuuta 2026. Hänet pelastettiin sunnuntaina 11. tammikuuta 2026 noin kello 2.30 Suomen aikaa kauppa-alus Cymona Eagleen.Tanja Paananen, Valtamerisoutaja Jari Saario on saatu pelastettua Etelä-Atlantilla Yle.fi uutiset 11.1.2026, viitattu 11.1.2026

 Julkisuudessa 
Saario osallistui Tanssii tähtien kanssa -ohjelmaan Pernilla Böckermanin kanssa. Böckerman kertoo Saarion olevan hänen isänsä hyvä ystävä ja olleen hänelle ikään kuin isähahmo. Böckerman ja Saario esittivät ohjelmassa tanssin Anssi Heikkilän kanssa.

Soututempauksen ansiosta Saario sai kutsun vuoden 2023 Linnan juhliin.

 Yksityiselämä 
Saario on ollut naimisissa vaimonsa Heidin kanssa yli 20 vuotta. Pariskunnalla on kaksi tytärtä. Saario on työskennellyt Länsi-Uudenmaan pelastuslaitoksella. Aikaisemmin hän on työskennellyt pelastussukeltajana.

 Lähteet 

Kirjallisuutta
  Annika Hyvönen, Jari Saario – soutaja,  WSOY 2024 

 Aiheesta muualla 
 Instagram
 Soutamisen liveseuranta The Atlantic Row Tour
 Marinetraffic.com
 Liveseuranta Marinetraffic.com

Luokka:Suomalaiset soutajat
Luokka:Suomalaiset palomiehet
Luokka:Atlantin valtameri
Luokka:Vuonna 1972 syntyneet
Luokka:Elävät henkilöt